Бобі Дарын

Бобі Дарын (; ), пры нараджэнні — Уолдэн Роберт Касота () — амерыканскі спявак і акцёр італьянскага паходжання. Адзін з самых папулярных выканаўцаў джаза і рок-н-рола ў канцы 1950-х і пачатку 1960-х гадоў.

 Раннія гады 
Бобі Дарын паходзіў з рабочай сям’і італьянска-амерыканскага паходжання. Нарадзіўся ў Бронксе, у штаце Нью-Ёрк. Яго бацька знік за некалькі месяцаў да нараджэння сына. Гэта быў час Вялікай дэпрэсіі, калі яго маці была вымушана атрымліваць дапамогу, каб даглядаць за сынам. Пазней, калі Бобі стаў дарослым, ён даведаўся, што жанчына, якая яго выхоўвала, на самой справе была яго бабуляй, а жанчына, якую ён лічыў сваёй сястрой, была яго сапраўднай маціБіяграфія Бобі Дарына , Публікацыя ад 12 жніўня 2007.

Дарын быў вельмі слабым з дзяцінства, і з васьмі гадоў часта пакутаваў ад прыступаў рэўматычнай ліхаманкі. Асноўным яго захворваннем быў парак сэрца, які суправаджаў яго ўсё жыццё. Лекары казалі яго маці, што з яго захворваннем ён можа не дажыць да шаснаццаці гадоў. Нягледзячы на гэта, беднасць і цяжкі стан здароўя не зламалі яго дух, а наадварот, падштурхнулі да дасягнення высокіх мэтаў. Дзякуючы свайму музычнаму таленту, які праявіўся яшчэ ў падлеткавым узросце, ён змог дасягнуць пастаўленых мэтаў. Дарын авалодаў ігрой на некалькіх музычных інструментах, уключаючы піяніна, барабаны і гітару, а пазней — гармоніку і ксілафон.

Як здольны вучань з высокім IQ  IQ-паказчыкі, Дарын скончыў прэстыжную школу ў Бронксе, а затым вучыўся ў Хантарскім каледжы на Манхэтэне, існуючы на стыпендыю. У жаданні зрабіць акцёрскую кар’еру ў Нью-Ёрку ён кінуў каледж, цалкам прысвяціўшы сябе шоу-бізнесу, і пачаў выступаць у невялікіх начных клубах, гастралюючы па горадзе з музычнымі нумарамі. У курортнай зоне Кацкільскіх гор ён працаваў кіроўцам экскурсійнага аўтобуса1st paragraph of Biography sketch..

Спявак змяніў сваё італьянскае імя, якое гучала менш «амерыканска». Ён абраў імя «Бобі», паколькі яго часта так называлі ў дзяцінстве. Паводле легенды, сцэнічнае імя ён вызначыў выпадкова, адчыніўшы тэлефонны даведнік.

 Кар’ера 

 Музычная кар’ера 
У 1956 годзе Бобі Дарын заключыў кантракт са студыяй гуказапісу Decca Records. Пазнаёміўшыся з музычным прадзюсарам Донам Кіршнерам, Роберт пачаў пісаць песні для кампаніі Aldon Music, якая належала Кіршнеру, а пасля падпісаў кантракт з Decca Records, абраўшы для сцэны псеўданім — Бобі Дарын. Неўзабаве менеджар Бобі арганізаваў супрацоўніцтва двух маладых зорак: Дарын аказаў значную падтрымку ў напісанні некалькіх песень для амерыканскай спявачкі Коні Фрэнсіс, вядомай па хіце «Who’s Sorry Now?», што спрыяла хуткаму ўзлёту яе музычнай кар’еры.

Бобі і Коні не былі знаёмыя раней, але ўжо праз некалькі тыдняў сумеснай працы паміж імі ўзніклі рамантычныя адносіны. Аднак строгі бацька Коні, італьянскага паходжання, даведаўшыся пра гэта, выгнаў Дарына, размахваючы зброяй і крычучы, што Бобі больш ніколі не ўбачыць яго дачку. Пасля гэтага Бобі сустракаўся з Коні толькі двойчы. Іх адзінай сумеснай працай пасля гэтага інцыдэнту стала выступленне ў тэлевізійным шоу This Is Your Life. Пазней Коні Фрэнсіс прызнала, што расстанне з Бобі было вялікай памылкай у яе жыцціАўтабіяграфія Who’s Sorry Now Коні Фрэнсіс.

У супрацоўніцтве са студыяй Atlantic Records спявак пісаў музыку для сябе і іншых выканаўцаў. Пасля запісу трох няўдалых песень Дарын дасягнуў поспеху з кампазіцыяй «Splish Splash», напісанай ім за дваццаць хвілін. Улетку 1958 года гэтая песня стала хітом амерыканскай моладзі і паднялася на трэцюю пазіцыю ў музычных чартах. Было прададзена больш за мільён копій запісу.

У 1959 годзе Бобі Дарын запісвае песню «Dream Lover», прадаўшы некалькі мільёнаў копій.
міні|Абложка сінгла «Mack the Knife»
Песня «Mack the Knife» стала вялікім поспехам Дарына, дасягнуўшы першай пазіцыі ў амерыканскіх чартах і Вялікабрытаніі. Кампазіцыя атрымала дзве ўзнагароды «Грэмі» за лепшы дэбют і лепшы мужчынскі вакал. Песня ўтрымлівалася на вяршыні хіт-парадаў дзевяць тыдняў і была прададзеная ў колькасці больш за мільён копій.

Поспех песень «Mack the Knife» і «Beyond the Sea» зрабіў Дарына адным з самых папулярных выканаўцаў свайго часу. Ён часта выступаў у знакамітым начным клубе Нью-Ёрка «Капакабана» і ў казіно Лас-Вегаса.

 Дыскаграфія 
Студыйныя альбомы

 Bobby Darin (1958)
 That's All (1959)
 This Is Darin (1960)
 For Teenagers Only (1960)
 The 25th Day of December (1960)
 Two of a Kind (1961)
 Love Swings (1961)
 Twist with Bobby Darin (1961)
 Bobby Darin Sings Ray Charles (1962)
 Things and Other Things (1962)
 Oh! Look at Me Now (1962)
 You're the Reason I'm Living (1963)
 It's You or No One (1963)
 18 Yellow Roses (1963)
 Earthy! (1963)
 Golden Folk Hits (1963)
 Winners (1964)
 From Hello Dolly to Goodbye Charlie (1964)
 Venice Blue (1965)
 Bobby Darin Sings The Shadow of Your Smile (1966)
 In a Broadway Bag (Mame) (1966)
 If I Were a Carpenter (1966)
 Inside Out (1967)
 Bobby Darin Sings Doctor Dolittle (1967)
 Bobby Darin Born Walden Robert Cassotto (1968)
 Commitment (1969)
 Bobby Darin (1972)

 Крыніцы 

Катэгорыя:Джазмены ЗША
Катэгорыя:Выканаўцы Capitol Records
Катэгорыя:Комікі ЗША